2016. gada 1. martā Rīkojums Nr. 159

Rīgā (prot. Nr. 10  41. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Piešķirt no valsts budžeta programmas 02.00.00 "Līdzekļi neparedzētiem gadījumiem":

1. Valsts kancelejai 18 655 *euro*, lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu Ministru kabineta loceklim un Ministru prezidenta biroja konsultatīvajām amatpersonām, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas), un 178 603 *euro* kapacitātes stiprināšanai, lai nodrošinātu efektīvu Ministru kabineta darbību.

2. Finanšu ministrijai 29 804 *euro*, lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu finanšu ministra konsultatīvajām amatpersonām un kompensācijas par neizmantotajām atvaļinājuma dienām izmaksu parlamentārajam sekretāram, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas).

3. Ekonomikas ministrijai 6592 *euro*, lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu ekonomikas ministra konsultatīvajām amatpersonām, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas).

4. Izglītības un zinātnes ministrijai 11 557 *euro*, lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu izglītības un zinātnes ministra konsultatīvajām amatpersonām, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas).

5. Satiksmes ministrijai 7579 *euro*, lai nodrošinātu atlaišanas pabalsta un kompensācijas par neizmantotajām atvaļinājuma dienām izmaksu satiksmes ministra konsultatīvajām amatpersonām un kompensācijas par neizmantotajām atvaļinājuma dienām izmaksu parlamentārajam sekretāram, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas).

6. Labklājības ministrijai 13 486 *euro*, lai nodrošinātu kompensācijas par neizmantotajām atvaļinājuma dienām izmaksu labklājības ministra konsultatī­vajām amatpersonām un parlamentārajam sekretāram, beidzot pildīt amata pienākumus (tajā skaitā darba devēja valsts sociālās apdrošināšanas obligātās iemaksas).

Ministru prezidents Māris Kučinskis

Finanšu ministre Dana Reizniece-Ozola